FORSLAG TIL ÆNDRINGSBUDGET NR. 2 TIL DET ALMINDELIGE BUDGET FOR 2013

SAMLET OVERSIGT OVER INDTÆGTER OVERSIGT OVER UDGIFTER EFTER SEKTION Sektion III: Kommissionen

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41,

– Den Europæiske Unions almindelige budget for regnskabsåret 2013, der blev vedtaget den 12. december 2012[2],

– forslag til ændringsbudget nr. 1/2013[3], der blev vedtaget den 18. marts 2013,

forelægger Europa-Kommissionen hermed budgetmyndigheden forslag til ændringsbudget nr. 2 til budgettet for 2013.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm) En engelsk udgave af ændringerne i oversigten vedlægges til orientering som budgetbilag.

INDHOLDSFORTEGNELSE

1. Indledning.. 5

2. Øgede indtægter.. 5

3. Generel baggrund: Mangel på betalingsbevillinger.. 6

4. Forhøjelse af betalingsbevillinger inden for de enkelte FFR-udgiftsområder.. 7

4.1. Udgiftsområde 1a - Konkurrenceevne for vækst og beskæftigelse. 7

4.2. Udgiftsområde 1b - Samhørighed for vækst og beskæftigelse. 10

4.3. Udgiftsområde 2 - Beskyttelse og forvaltning af naturressourcer.. 12

4.4. Udgiftsområde 3a - Frihed, sikkerhed og retfærdighed.. 14

4.5. Udgiftsområde 3b – Unionsborgerskab.. 15

4.6. Udgiftsområde 4 - EU som global partner.. 15

5. Konklusioner.. 17

6. Sammenfattende oversigt opdelt efter udgiftsområderne i den finansielle ramme. 18

1. Indledning

Forslaget til ændringsbudget (FÆB) nr. 2 for 2013 omfatter følgende punkter:

¾ en opjustering af overslaget over andre indtægter med hensyn til indtægterne af bøder, tvangsbøder og sanktioner på 290 mio. EUR

¾ en forhøjelse af betalingsbevillingerne på 11,2 mia. EUR under udgiftsområde 1a, 1b, 2, 3a, 3b og 4 i den flerårige finansielle ramme. Formålet hermed er at kunne dække udestående behov ved årets udgang, så det bliver muligt at indfri løbende og tidligere indgåede forpligtelser og dermed undgå morarenter og sikre udbetaling af de midler, der skal udbetales inden for rammerne af vedtagne EU-politikker, hvortil Parlamentet og Rådet har godkendt forpligtelsesbevillingerne på de foregående årlige budgetter. De yderligere betalingsbevillinger, der anmodes om, vil reducere de udestående forpligtelser ("reste à liquider", RAL) og samtidig mindske risikoen for, at et alt for stort antal ubetalte regninger bliver overført til 2014.

I overensstemmelse med artikel 41, stk. 2, i finansforordningen er der i anmodningerne om yderligere betalingsbevillinger taget hensyn til mulighederne for interne omfordelinger, og anmodningerne afspejler derfor den nettoforhøjelse af betalingsbevillingerne, der er nødvendig for at dække behovet under alle posterne på 2013-budgettet frem til årets udgang. Til gengæld vil de øgede indtægter af bøder, tvangsbøder og sanktioner mindske dette ændringsbudgets virkninger for medlemsstaternes BNI-baserede bidrag.

Der anmodes om betalingsbevillinger på i alt 11 225,2 mio. EUR, hvorefter der vil være en uudnyttet margen tilbage på 14,8 mio. EUR inden for 2013-loftet for betalinger i den flerårige finansielle ramme (FFR), som vil kunne dække de anmodninger om midler fra EU's Solidaritetsfond, som allerede nu vides at ville blive indgivet.

Med de betalingsbevillinger, der anmodes om, vil man kunne indfri alle de juridiske forpligtelser, der står tilbage fra 2012, og dem, der opstår i 2013, over 2013-budgettet. Dermed undgår man at overføre et alt for stort betalingsbehov, som skulle have været dækket i regnskabsåret 2013, til 2014. Eftersom "N+3"-reglen inden for samhørighedspolitikken ophører med at gælde i år, regner Kommissionen i lyset af erfaringerne med at modtage en større del af betalingsanmodningerne meget sent på året, for sent til, at beløbene kan udbetales. Disse betalingsanmodninger vil blive imødekommet i begyndelsen af 2014.

Der redegøres nærmere nedenfor for denne anmodning om 11 225,2 mio. EUR. Med den foreslåede forhøjelse kommer betalingsbevillingsniveauet meget tæt på det niveau, der er fastsat for 2013 i den flerårige finansielle ramme. Dette forslag betyder, at der ikke kan fremlægges flere forslag til ændringsbudgetter senere på året, uden at det bliver nødvendigt at ændre den flerårige finansielle ramme (hvilket vil kræve en enstemmig afgørelse i Rådet). Under de nuværende og forudselige omstændigheder har Kommissionen ikke til hensigt at anmode om yderligere betalingsbevillinger i 2013.

2. Øgede indtægter

På det vedtagne budget for 2013 er indtægterne af bøder, tvangsbøder og finansielle sanktioner under indtægtskapitel 7 1 – "Bøder på budgettets indtægtsside" - foreløbigt anslået til 100 mio. EUR. På grundlag af de beløb, der indtil nu er indgået eller ventes at indgå i år, foreslås det at forhøje de foreløbige overslag over indtægter af bøder, tvangsbøder og sanktioner, med 290 mio. EUR, hvoraf bøder (indtægter under artikel 710) tegner sig for 270 mio. EUR og tvangsbøder pålagt en medlemsstat (indtægter under artikel 712) for 20 mio. EUR. I overensstemmelse med finansforordningens artikel 83 skal Kommissionen bogføre indtægterne af bøder, tvangsbøder og sanktioner i det øjeblik, hvor afgørelserne om dem ikke længere kan omstødes af EU-Domstolen. Denne forøgelse af indtægterne af bøder m.v. vil resultere i en tilsvarende formindskelse af de virkninger, dette forslåede ændringsbudget vil få for medlemsstaternes BNI-baserede bidrag.

I april 2013 vil Kommissionen foreslå en yderligere revision af budgettets indtægtsside for at få opført ethvert overskud, der måtte opstå ved gennemførelsen af 2012-budgettet, og som vil blive indtægtsført på 2013-budgettet, jf. finansforordningens artikel 18.

3. Generel baggrund: Mangel på betalingsbevillinger

3.1 Det vedtagne 2013-budget: lavt udgangspunkt for betalinger

På det budget, der er vedtaget for 2013, er betalingsbevillingerne sat til 132,8 mia. EUR, hvilket er 5 mia. EUR lavere end i Kommissionens udkast til budgetforslag og 2,9 mia. EUR lavere end det endelige betalingsniveau i 2012-budgettet, og det har skabt en meget stram betalingssituation lige fra begyndelsen af 2013 og vil resultere i mangel på betalingsbevillinger på et tidligere tidspunkt end sidste år. Ydermere bemærkes, at Kommissionens anmodning om betalingsbevillinger i budgetforslaget for 2013 var baseret på den antagelse, at betalingsbehovene for regnskabsåret 2012 ville blive fuldt dækket ind i 2012, således at der ikke kom til at opstå nogen unormal pukkel af uindfriede betalingsanmodninger ved årets udgang. De yderligere betalingsbevillinger, der blev godkendt med ændringsbudget nr. 6/2012, var imidlertid 2,9 mia. EUR lavere end det beløb, Kommissionen havde foreslået, og kunne ikke dække alle de betalingsanmodninger, der indtil da var modtaget.

3.2 Erklæringer i tilknytning til det vedtagne 2013-budget

Da Europa-Parlamentet og Rådet vedtog, at niveauet for betalingsbevillinger skulle reduceres for 2013 i forhold til Kommissionens budgetforslag, udsendte de den 10. december 2012 sammen med Kommissionen en fælles erklæring, hvori de "anmoder Kommissionen om at tage de fornødne skridt i henhold til traktaten og navnlig om at anmode om yderligere betalingsbevillinger i et ændringsbudget, hvis det viser sig, at bevillingerne i budgettet for 2013 ikke er tilstrækkelige til at dække udgifterne inden for underudgiftsområde 1a (Konkurrenceevne for vækst og beskæftigelse), underudgiftsområde 1b (Samhørighed for vækst og beskæftigelse), udgiftsområde 2 (Bevarelse og forvaltning af naturressourcer), udgiftsområde 3 (Unionsborgerskab, frihed, sikkerhed og retfærdighed) og udgiftsområde 4 (EU som global partner)". Rådet og Europa-Parlamentet påtog sig at "fastlægge deres holdning til ethvert forslag til ændringsbudget så hurtigt som muligt for at undgå eventuel mangel på betalingsbevillinger".

Desuden vedtog Europa-Parlamentet og Rådet en fælleserklæring om betalingsbehovene for 2012 på baggrund af, at de yderligere betalingsbevillinger, der blev afsat ved ændringsbudget nr. 6/2012, var reduceret med 2,9 mia. EUR i forhold til, hvad Kommissionen havde foreslået, og ikke kunne dække alle de betalingsanmodninger, der var indgivet. I forbindelse med denne fælleserklæring lovede Kommissionen, at den ville "forelægge et forslag til ændringsbudget først i 2013 med det ene formål at dække de suspenderede anmodninger fra 2012, så snart suspensionerne er ophævet, og de andre udestående juridiske forpligtelser med forbehold af korrekt gennemførelse af budgettet for 2013". Rådet og Europa-Parlamentet påtog sig at "fastlægge deres holdning til ethvert forslag til ændringsbudget så hurtigt som muligt for at undgå eventuel mangel på betalingsbevillinger".

På baggrund af disse to erklæringer fremlægger Kommissionen hermed et forslag til ændringsbudget, som af hensyn til kohærensen og i overensstemmelse med principperne for en sund økonomisk forvaltning klarlægger betalingsbehovene inden for alle udgiftsområder for så tidligt som muligt at give budgetmyndigheden et fuldt overblik over de aktualiserede betalingsbehov frem til årets udgang og dermed sikre, at EU's budget vil kunne opfylde sine finansielle forpligtelser over for nationale og lokale myndigheder såvel som over for andre endelige modtagere inden for acceptable frister.

3.3 Oversigt over betalingsbehovene i 2013

Kommissionen har foretaget en grundig vurdering af betalingsbehovene i 2013. Med udgangspunkt i denne vurdering tager dette forslag til ændringsbudget sigte på at tilpasse de disponible betalingsbevillinger under alle budgetposter således, at de identificerede behov vil kunne dækkes ind. De yderligere betalingsbevillinger fordeler sig således på de forskellige udgiftsområder: Der anmodes om 9,0 mia. EUR (svarende til 80 % af den samlede forhøjelse) til udgiftsområde 1b, mens de resterende 2,2 mia. EUR skal dække behovene under de øvrige udgiftsområder (se tabellen nedenfor).

I mio. EUR.

Betalingsbevillinger under de enkelte udgiftsområder i FFR || 2013-budget (inkl. FÆB 1) || FÆB 2 || I % af FÆB 2 || Foreslået forhøjelse i forhold til

Budget-forslag for 2013 || 2013-budget (inkl. FÆB 1)

1a || Konkurrenceevne for vækst og beskæftigelse || 11 904,0 || 982,6 || 8,8 % || -5,0 % || 8,3 %

1b || Samhørighed for vækst og beskæftigelse || 47 348,4 || 9 001,1 || 80,2 % || 15,1 % || 19,0 %

2 || Beskyttelse og forvaltning af naturressourcer || 57 487,0 || 608,5 || 5,4 % || 0,3 % || 1,1 %

3a || Frihed, sikkerhed og retfærdighed || 917,7 || 128,4 || 1,1 % || 12,8 % || 14,0 %

3b || Unionsborgerskab || 639,1 || 15,2 || 0,1 % || -0,2 % || 2,4 %

4 || EU som global partner || 6 409,4 || 489,5 || 4,4 % || -5,1 % || 7,6 %

5 || Administration || 8 430,4 || || || ||

6 || Kompensationer || 75,0 || || || ||

I alt || 133 211,0 || 11 225,2 || 100,0 % || 4,8 % || 8,4 %

Heraf udgiftsområde 1a, 2, 3a, 3b og 4 || 77 357,2 || 2 224,1 || 19,8 % || -0,9 % || 2,9 %

Som det fremgår af tabellen, holder anmodningen om yderligere betalingsbevillinger til alle udgiftsområder undtagen udgiftsområde 1b sig lidt under det betalingsbevillingsniveau, der blev anmodet om i budgetforslaget for 2013. Det viser, hvor omhyggeligt Kommissionen har revurderet sine betalingsbehov. For udgiftsområde 3a har Kommissionen på grundlag af vurderingen af behovene ved årets udgang dog været nødt til at anmode om yderligere betalingsbevillinger i forhold til budgetforslaget for 2013, især for at tage højde for det voksende behov for mellemliggende og endelige udbetalinger fra de fire fonde inden for Solidaritet og forvaltning af migrationsstrømme.

Der redegøres nedenfor for nettovirkningerne af de opdaterede behov for betalingsbevillinger ved årets udgang inden for de forskellige FFR-udgiftsområder.

4. Forhøjelse af betalingsbevillinger inden for de enkelte FFR-udgiftsområder

4.1. Udgiftsområde 1a - Konkurrenceevne for vækst og beskæftigelse

På det vedtagne 2013-budget ligger betalingsbevillingerne til udgiftsområde 1a 177,5 mio. EUR under det betalingsbevillingsniveau, der blev godkendt i det endelige budget for 2012, og 1,7 mia. EUR under det beløb, Kommissionen anmodede om i sit forslag til 2013-budget. Med hensyn til forpligtelsesbevillingerne til udgiftsområde 1a er der imidlertid i 2013-budgettet tale om en forøgelse på 4,8 % i forhold til 2012-budgettet, på linje med tendenserne fra de foregående år. Desuden var udnyttelsen af betalingsbevillingerne betydeligt højere i 2012 end i de foregående år, hvilket afspejler en bedre gennemførelse af programmerne i praksis. Det er disse faktorer, der sammen med den omhyggelige analyse af de konkrete behov under de enkelte budgetposter, ligger til grund for nødvendigheden af en betydelig forhøjelse af betalingsbevillingerne i 2013.

Under udgiftsområde 1a anmodes der om en forhøjelse på i alt 982,6 mio. EUR, der fordeler sig således:

Budgetpost || Udgiftsområde || Betalinger (mio. EUR)

02 02 01 || Rammeprogram for konkurrenceevne og innovation — Iværksætter- og innovationsprogrammet || 60,000

02 02 15 || Det europæiske jordovervågningsprogram (GMES) || 10,000

02 03 01 || Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer || 0,650

02 03 04 01 || Støtte til standardiseringsaktiviteter udført af CEN, Cenelec og ETSI || 1,900

02 04 01 01 || Rumforskning || 34,500

02 04 01 02 || Sikkerhedsforskning || 50,000

02 04 01 03 || Forskning indenfor transport (Galileo) || 40,000

02 05 01 || Europæiske satellitbaserede navigationsprogrammer (Egnos og Galileo) || 20,000

04 05 01 || Den Europæiske Fond for Tilpasning til Globaliseringen (EGF) || 13,000

08 02 01 || Samarbejde — Sundhed || 200,000

08 03 01 || Samarbejde — Fødevarer, landbrug, fiskeri og bioteknologi || 65,000

08 05 01 || Samarbejde — Energi || 20,000

08 06 01 || Samarbejde — Miljø (herunder klimaændringer) || 40,000

08 08 01 || Samarbejde — Samfundsvidenskaber og humaniora || 12,495

08 10 01 || Idéer || 35,000

08 13 01 || Kapacitet — Forskning til fordel for små og mellemstore virksomheder (SMV) || 20,000

08 14 01 || Kapacitet — Videnbaserede regioner || 2,727

08 15 01 || Kapacitet — Forskningspotentiale || 0,805

08 16 01 || Kapacitet — Videnskab og samfund || 8,000

08 18 01 || Kapacitet — Finansieringsfacilitet for risikodeling (RSFF) || 0,751

08 21 01 || Euratom — Nuklear fission og strålingsbeskyttelse || 7,150

08 22 03 01 || Afslutning af sjette EF-rammeprogram (2003-2006) || 7,804

09 03 01 || Rammeprogrammet for konkurrenceevne og innovation — Støtteprogrammet for ikt-politik || 32,000

09 04 01 01 || Støtte til forskningssamarbejde på området informations- og kommunikationsteknologi (ikt-samarbejde) || 85,000

10 02 01 || Det Fælles Forskningscenters (FFC) ikke-nukleare aktiviteter || 2,000

10 03 01 || Det Fælles Forskningscenters (JRC) nukleare aktiviteter || 2,000

10 05 01 || Affaldsforvaltning og demontering af nukleare anlæg || 4,000

12 04 01 || Særlige aktiviteter i forbindelse med finansielle tjenesteydelser, regnskabsaflæggelse og revision || 1,443

14 02 01 || Gennemførelse og udvikling af det indre marked || 0,500

14 04 02 || Told 2013 || 9,000

14 05 03 || Fiscalis 2013 || 6,000

15 02 02 || Erasmus Mundus || 6,000

15 02 22 || Programmet livslang læring || 120,000

15 07 77 || Mennesker || 45,000

26 03 01 01 || Interoperabilitetsløsninger for europæiske offentlige myndigheder (ISA) || 10,000

29 02 03 || Færdiggørelse af EU's statistikprogram 2008-2012 || 9,376

I alt || 982,601

Forskningsrammeprogrammerne: 678,2 mio. EUR

Anmodningen om yderligere betalingsbevillinger til udgiftsområde 1a beror hovedsagelig på betalingsbehovene inden for forskningsrammeprogrammerne, der blev kraftigt beskåret i det vedtagne 2013-budget. Den revurdering af betalingsbehovene ved årets udgang, der blev foretaget i marts 2013, bekræftede generelt de beregninger, der lå til grund for Kommissionens budgetforslag for 2013, ikke mindst i betragtning af, at udnyttelsen i 2012 lå 11 % over niveauet fra 2011. Det er baggrunden for den foreslåede forhøjelse af betalingsbevillingerne til en række forskningsrelaterede budgetposter. Den vil sætte Kommissionen i stand til at dække behovet for midler til mellemliggende betalinger og endelige betalinger samt forfinansieringer og dermed overholde de betalingsfrister, der er fastsat i den nye finansforordning, især med hensyn til fristerne for tildeling og udbetaling. Det er vigtigt, at Kommissionen bliver i stand til at undertegne de tilskudsaftaler, der skal indgås i 2013, i rette tid, eftersom et stort antal modtagere (universiteter, forskningsinstitutter, SMV'er og industrivirksomheder) er afhængige af EU-støtte for at komme i gang med deres forskningsprojekter. Hvis undertegnelsen af disse tilskudsaftaler forhales, vil det skabe forstyrrelser i den allerede komplicerede planlægning og programmering og dermed føre til forsinkelser i rekrutteringen af forskere, risiko for, at de ikke længere er til rådighed, og problemer for konsortier, og det ville være i strid med EU's prioriterede mål.

Rammeprogrammet for konkurrenceevne og innovation: 92,0 mio. EUR

Som en konsekvens af de kraftige beskæringer i det vedtagne 2013-budget forventes det, at Programmet for iværksættere og innovation og Støtteprogrammet for ikt-politik inden for dette rammeprogram løber tør for betalingsbevillinger i henholdsvis juni og september 2013. Med de yderligere bevillinger, der anmodes om, vil Kommissionen blive i stand til at dække behovet for midler til forfinansieringer i forbindelse med forpligtelser indgået i 2012 samt for mellemliggende betalinger og endelige betalinger og dermed overholde de betalingsfrister, der er fastsat i den nye finansforordning, især med hensyn til fristerne for tildeling og udbetaling. For økoinnovations- og iværksætterprojekters vedkommende vil det resultere i en suspension af mellemliggende og endelige betalinger i forbindelse med løbende kontrakter og tilskudsaftaler senest i juni 2013, hvis betalingsbevillingerne ikke forhøjes. Det vil gå hårdt ud over modtagerne, som i mange tilfælde er små og mellemstore europæiske virksomheder (SMV). På alle disse kontrakter vil der påløbe morarenter, indtil der er tilvejebragt yderligere bevillinger.

GMES og Galileo: 30,5 mio. EUR

De to vigtigste europæiske satellitnavigationssystemer (GMES og EGNOS-Galileo) er nu på vej ind i den operationelle fase, og der er behov for yderligere betalingsbevillinger (10,5 mio. EUR til GMES og 20 mio. EUR til EGNOS-Galileo) for at kunne betale kontrakterne, især aftalerne med Den Europæiske Rumorganisation (ESA), om satellitter, satellitopsendinger, jordsegmentet og driften. Uden denne forhøjelse vil ESA ikke få betalt det aftalte beløb, og kontrahenterne får ikke deres betaling i tide. Det vil resultere i, at programmets gennemførelse bliver forsinket, og at starten på den operationelle fase bliver udskudt til slutningen af 2014, ligesom det også vil føre til omkostningsoverskridelser.

Den Europæiske Fond for Tilpasning til Globaliseringen (EGF): 13,0 mio. EUR

På det vedtagne 2013-budget blev der afsat 50 mio. EUR i betalingsbevillinger til EGF. Med de EGF-ansøgninger, Kommissionen har modtaget, er dette beløb imidlertid allerede overskredet. Der anmodes derfor om en forhøjelse af betalingsbevillingerne på 13,0 mio. EUR til dækning af betalingsbehovene i forbindelse med disse ansøgninger.

Livslang læring og Erasmus Mundus: 126,0 mio. EUR

På det vedtagne 2013-budget var en forhøjelse af forpligtelsesbevillingerne til Livslang læring og Erasmus Mundus kombineret med en nedsættelse af betalingsbevillingerne i forhold til budgetforslaget. I betragtning af den høje udnyttelsesgrad for betalingsbevillingerne i de senere år foreslås det at tilpasse betalingsbevillingerne til disse programmer til udnyttelsesniveauet i 2012, under hensyntagen til det øgede forpligtelsesniveau i 2013. Der anmodes derfor om en forhøjelse af betalingsbevillingerne på 120,0 mio. EUR til Livslang læring og på 6,0 mio. EUR til Erasmus Mundus. Uden disse yderligere bevillinger vil Kommissionen ikke være i stand til at overføre driftstilskuddene til de nationale kontorer. Det vil gøre det meget vanskeligt for dem at gennemføre de decentrale aktioner.

Andre programmer og aktioner: 42,9 mio. EUR

Revurderingen af betalingsbehovene har bekræftet de beregninger, der lå til grund for anmodningerne i budgetforslaget for 2013, for flere andre programmer under udgiftsområde 1a, især inden for finansielle tjenester, indre marked, told og beskatning samt statistikker. Disse programmer har hidtil haft et højt udnyttelsesniveau, og nogle af dem ventes at løbe tør for betalingsbevillinger tidligt på året, hvilket igen kan føre til påløb af morarenter.

4.2. Udgiftsområde 1b - Samhørighed for vækst og beskæftigelse

Under udgiftsområde 1b anmodes der om en forhøjelse på i alt 9 mia. EUR, der fordeler sig således:

Budgetpost || Udgiftsområde || Betalinger (mio. EUR)

04 02 01 || Afslutning af Den Europæiske Socialfond (ESF) — Mål 1 (2000-2006) || 860,000

04 02 17 || Den Europæiske Socialfond (ESF) — Konvergens || 1 620,000

04 02 19 || Den Europæiske Socialfond (ESF) — Regional konkurrenceevne og beskæftigelse || 773,000

13 03 01 || Afslutning af Den Europæiske Fond for Regionaludvikling (EFRU) — Mål 1 (2000-2006) || 515,000

13 03 04 || Afslutning af Den Europæiske Fond for Regionaludvikling (EFRU) — Mål 2 (2000-2006) || 86,000

13 03 06 || Afslutning af Urban (2000-2006) || 0,150

13 03 16 || Den Europæiske Fond for Regionaludvikling (EFRU) — Konvergens || 1 797,000

13 03 18 || Den Europæiske Fond for Regionaludvikling (EFRU) — Regional konkurrenceevne og beskæftigelse || 833,000

13 03 19 || Den Europæiske Fond for Regionaludvikling (EFRU) — Europæisk territorialt samarbejde || 182,000

13 04 01 || Samhørighedsfonden — Afslutning af tidligere projekter (før 2007) || 250,000

13 04 02 || Samhørighedsfonden || 2 085,000

I alt || 9 001,150

Afslutning af 2000-2006-programmer: 1 711 mio. EUR

Kommissionen er klar til at udbetale slutsaldoen for mange af programmerne fra den foregående periode 2000-2006. Men bevillingerne hertil under de forskellige relevante budgetposter er enten fuldt udtømte eller vil snart være det. Kommissionen regner med at afslutte størsteparten af strukturfondprogrammerne i år. Derfor er det nødvendigt at få forhøjet betalingsbevillingerne på 2013-budgettet med 1,7 mia. EUR for at forhindre unødige forsinkelser i afslutningen af 2000-2006-programmerne og for at undgå at belaste 2014-budgettet med anmodninger angående disse programafslutninger. Dette gælder dog ikke for Samhørighedsfonden, for hvilken der gjaldt andre regler i perioden 2000-2006.

Allerede i sit forslag til ændringsbudget nr. 6/2012 pegede Kommissionen på, at der manglede ca. 1,4 mia. EUR til de programmer under udgiftsområde 1b, der var klar til at blive afsluttet i 2012, hvoraf de 0,3 mia. EUR endelig blev dækket ved overførslen ved årets udgang. Restbeløbet fra 2012 på ca. 1,1 mia. EUR måtte derfor tages fra 2013-budgettet.

I begyndelsen af marts 2013 var betalingsbevillingerne på 2013-budgettet til afslutning af 2000-2006-programmerne under de forskellige budgetposter for strukturfondene og de enkelte mål derfor (næsten) opbrugt: udnyttelsesprocenten lå på 100 % for ESF – Mål 1 og for EFRU – Mål 1, på 97 % for Urban og på 94 % for EFRU – Mål 2.

Der er imidlertid flere programmer under strukturfondene, der nu er klar til at blive afsluttet, hvilket kræver et yderligere beløb på 1 461 mio. EUR til dækning af de udbetalinger, som skal foretages efter en grundig gennemgang af projektafslutningsdokumenterne.

Med hensyn til afslutningen af de foregående projekter under Samhørighedsfonden var 37 % af betalingsbevillingerne under denne post på 2013-budgettet opbrugt i begyndelsen af marts 2013. Der er behov for yderligere 250 mio. EUR til dækning af de anslåede betalingsbehov i forbindelse med projektafslutninger frem til årets udgang.

2007-2013-programmerne: 7 290 mio. EUR

For 2007-2013-programmernes vedkommende vil betalingsanmodninger på 16,2 mia. EUR, som blev modtaget før udgangen af sidste år, skulle dækkes over bevillingerne på 2013-budgettet. Af de 45,2 mia. EUR, der er afsat til 2007-2013-programmerne på 2013-budgettet, er der derfor kun 28,9 mia. EUR tilbage til de betalingsanmodninger, der bliver indgivet i 2013.

Kommissionen modtog i 2012 betalingsanmodninger på ca. 50,6 mia. EUR. De anmodninger, der indgives i 2013, ventes at overstige disse 50,6 mia. EUR, eftersom de medlemsstater, der hidtil har anvendt "N+3"-reglen, vil være nødt til ved udgangen af 2013 at indgive betalingsanmodninger for op til to årlige trancher. Det falder også i tråd med den tendens, der er konstateret igennem de seneste tre år, hvor betalingsanmodningerne er steget betydeligt år for år.

Medlemsstaternes overslag for 2013, som blev fremlagt i september 2012 og nedjusteret med 20 % for at tage højde for de hidtidige erfaringer med hensyn til overslagenes nøjagtighed, tyder på, at der ved årets udgang vil være indgivet betalingsanmodninger for omkring 55 mia. EUR. Det falder som beskrevet ovenfor i tråd med Kommissionens egen vurdering af behovene.

Imidlertid vil den månedlige rytme i indgivelsen af betalingsanmodninger kunne ændre sig betydeligt i år, da bortfaldet af "N+3"-reglen må antages at føre til, at en større andel af betalingsanmodningerne først indgives allersidst på året, fordi medlemsstaterne vil søge at mindske risikoen for en frigørelse af bindingen af disse penge. Disse sene betalingsanmodninger vil Kommissionen ikke kunne behandle før årets udgang.

Uden en tilstrækkelig forhøjelse af bevillingerne vil misforholdet mellem de betalingsbevillinger, der er til rådighed for 2013, og de forventede betalingsanmodninger som helhed resultere i en stor ophobning af uindfriede betalingskrav ved udgangen af 2013. Det vil komme til at belaste 2014-budgettet alt for meget og forsinke dækningen af de betalingsanmodninger, medlemsstaterne indgiver, med adskillige måneder i forhold til de gældende frister.

På baggrund af det ovenstående anmoder Kommissionen om yderligere 7,3 mia. EUR i betalingsbevillinger. I den forhøjelse, der anmodes om, er indregnet de ca. 1,4 mia. EUR, som Kommissionen identificerede ved udarbejdelsen af forslaget til ændringsbudget nr. 6/2012, og som drejer sig om afbrydelser eller suspensioner, som allerede er blevet eller snart vil blive ophævet.

De uindfriede betalingsanmodninger fra 2012 lægger stort beslag på 2013-budgettet og tegner sig for en del, der spænder lige fra 24 % for Samhørighedsfonden, 29 % for EFRU – Konvergens og 36 % for ESF – Konvergens over 60 % for ESF – Regional konkurrenceevne og 62 % for EFRU – Territorialt samarbejde og til 90 % for EFRU – Regional konkurrenceevne. De forhøjelser på i alt 7 290 mio. EUR, der anmodes om, er nødvendige for at kunne dække de anslåede betalingsbehov uden at skulle overføre en alt for stor mængde uindfriede betalingskrav til 2014. Uden disse forhøjelser ventes bevillingerne under disse poster at blive fuldt opbrugt i løbet af første halvår eller allersenest i begyndelsen af efteråret 2013.

4.3. Udgiftsområde 2 - Beskyttelse og forvaltning af naturressourcer

Under udgiftsområde 2 anmodes der om en forhøjelse på i alt 608,5 mio. EUR, der fordeler sig således:

Budgetpost || Udgiftsområde || Betalinger (mio. EUR)

05 04 02 01 || Afslutning af Den Europæiske Udviklings- og Garantifond for Landbruget, Udviklingssektionen — Mål 1-regioner (2000-2006) || 95,916

05 04 02 02 || Afslutning af det særlige støtteprogram til fred og forsoning i Nordirland og de tilgrænsende counties i Irland (2000-2006) || 2,189

05 04 05 01 || Programmer for udvikling af landdistrikter || 460,000

07 03 07 || Life+ (finansielt instrument for miljøet — 2007-2013) || 10,000

11 06 12 || Den Europæiske Fiskerifond (EFF) — Konvergensmålet || 33,995

11 06 13 || Den Europæiske Fiskerifond (EFF) — uden for konvergensmålet || 6,390

I alt || 608,490

05 04 02 01 ¾Afslutning af Den Europæiske Udviklings- og Garantifond for Landbruget, Udviklingssektionen — mål 1-regioner (2000-2006) (95,9 mio. EUR)

I sit forslag til ændringsbudget nr. 6/2012 identificerede Kommissionen et behov på ca. 110 mio. EUR til afslutning af gamle programmer, især i Portugal. Eftersom denne forhøjelse ikke fandt sted i 2012, og der ikke er opført nogen bevillinger under denne post i 2013, foreslår Kommissionen en forhøjelse på 95,9 mio. EUR. Forskellen i forhold til det beløb, der blev identificeret sidste år, vil blive dækket af formålsbestemte indtægter.

05 04 02 02 ¾Afslutning af det særlige støtteprogram for fred og forsoning i Nordirland og grænseområdet i Irland (2000-2006) - Peace (2000-2006) (2,2 mio. EUR)

Denne forhøjelse er nødvendig for at få afsluttet dette program.

05 04 05 01 — Programmer for udvikling af landdistrikter (460 mio. EUR)

Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen af programmerne for udvikling af landdistrikter.

Betalingsanmodninger fra sidste kvartal af 2014 skal dækkes over 2013-budgettet, og de beløber sig til 4,7 mia. EUR. Det svarer til godt 37 % af de disponible bevillinger på 2013-budgettet og bevirker, at der kun er 7,8 mia. EUR tilbage til resten af 2013, hvilket naturligvis ikke er tilstrækkeligt til at dække behovene ved årets udgang. Ifølge den første kvartalsvise udgiftsanmeldelse og medlemsstaternes overslag frem til årets udgang fra januar 2013 vil det samlede betalingsbehov udgøre 14,7 mia. EUR.

Ligesom for samhørighedspolitikkens vedkommende har Kommissionen imidlertid nedjusteret medlemsstaternes overslag på basis af de hidtidige erfaringer. For 1. og 2. kvartal er de nedjusteret med ca. 20 %, mens betalingsanmodningerne for 3. kvartal er estimeret på basis af de faktiske anmeldelser i de foregående år, da dette tal er ret stabilt.

Der foreslås en forhøjelse af bevillingerne til programmerne for udvikling af landdistrikter på 460 mio. EUR under hensyntagen til den ovennævnte korrektion af medlemsstaternes overslag, de 101 mio. EUR til dækning af uindfriede betalingsanmodninger fra 2012 og de anslåede formålsbestemte indtægter på ca. 200 mio. EUR. Uden denne forhøjelse vil det ikke være muligt at dække en del af betalingsanmodningerne fra medlemsstaterne for 3. kvartal 2013, betalingsfristerne vil ikke kunne overholdes, og en større del af betalingerne vil blive overført til 2014.

07 03 07 ¾Life+ (finansielt instrument for miljøet — 2007-2013) (10,0 mio. EUR)

Udnyttelsen af betalingsbevillingerne under LIFE+ blev øget væsentligt i 2012, hvilket viser, at programmet nu er kørt godt ind. Revurderingen af betalingsbehovet for 2013 har bekræftet, at der er behov for yderligere betalingsbevillinger i forhold til 2012-budgettet for at kunne udbetale 2. rate af forfinansieringerne og de afsluttende betalinger, eftersom flere af projekterne nu er ved at nå afslutningen af tilskudsperioden (som normalt er på mellem 3 og 7 år).

11 06 12 - Den Europæiske Fiskerifond – Konvergensmålet (34,0 mio. EUR)

Betalingsbehovet er blevet revurderet efter Kommissionens seneste analyse af bevillingsforbruget under Den Europæiske Fiskerifond. Vurderingen bekræftede, at de behov, der blev fastlagt i budgetforslaget for 2013, holder stik. Ligesom for samhørighedspolitikkens vedkommende er dette behov blevet øget af de mange uindfriede betalingsanmodninger fra udgangen af 2012 (svarende til 100 % af bevillingerne på 2013-budgettet), som skal dækkes over 2013-budgettet. Uden denne forhøjelse vil det ikke være muligt at dække en del af betalingsanmodningerne fra medlemsstaterne for 3. kvartal 2013, betalingsfristerne vil ikke kunne overholdes, og en større del af betalingerne vil skulle overføres til 2014.

11 06 13 - Den Europæiske Fiskerifond – uden for konvergensmålet (6,4 mio. EUR)

Betalingsbehovet er blevet revurderet efter Kommissionens seneste analyse af bevillingsforbruget under Den Europæiske Fiskerifond. Vurderingen bekræftede, at de behov, der blev fastlagt i budgetforslaget for 2013, holder stik. Ligesom for samhørighedspolitikkens vedkommende er dette behov blevet øget af de mange uindfriede betalingsanmodninger fra udgangen af 2012 (svarende til 60 % af bevillingerne på 2013-budgettet), som skal dækkes over 2013-budgettet. Uden denne forhøjelse vil det ikke være muligt at dække en del af betalingsanmodningerne fra medlemsstaterne for 3. kvartal 2013, betalingsfristerne vil ikke kunne overholdes, og en større del af betalingerne vil blive overført til 2014.

4.4. Udgiftsområde 3a - Frihed, sikkerhed og retfærdighed

Under udgiftsområde 3a anmodes der om en forhøjelse på i alt 128,35 mio. EUR, der fordeler sig således:

Budgetpost || Udgiftsområde || Betalinger (mio. EUR)

18 02 04 || Schengeninformationssystemet (SIS II) || 3,000

18 02 06 || Fonden for De Ydre Grænser || 21,000

18 02 09 || Den Europæiske Tilbagesendelsesfond || 27,000

18 03 03 || Den Europæiske Flygtningefond (ERF) || 30,000

18 03 05 || Europæisk migrationsnetværk || 1,000

18 03 09 || Europæisk Fond for Integration af Tredjelandsstatsborgere || 28,500

18 03 14 02 || Det Europæiske Asylstøttekontor — bidrag til afsnit 3 || 1,500

18 03 17 || Forberedende foranstaltning — muliggørelse af genbosættelse af flygtninge i krisesituationer || 0,650

18 05 08 || Forebyggelse, beredskab og konsekvensstyring i forbindelse med terrorisme || 2,000

18 05 09 || Forebyggelse og bekæmpelse af kriminalitet || 12,500

18 08 01 || Prince — et område med frihed, sikkerhed og retfærdighed || 1,200

I alt || 128,350

Solidaritet og forvaltning af migrationsstrømmene: 107,5 mio. EUR

Den forhøjelse af betalingsbevillingerne, der anmodes om for de fire fonde under Solidaritet og forvaltning af migrationsstrømmene (Fonden for De Ydre Grænser, Den Europæiske Tilbagesendelsesfond, Den Europæiske Fond for Integration af Tredjelandsstatsborgere og Den Europæiske Flygtningefond) samt Det Europæiske Migrationsnetværk, skal dække de ajourførte behov for mellemliggende og endelige betalinger i forbindelse med tilskud og kontrakter fra 2011 og 2012 samt forfinansieringsbetalinger i forbindelse med projektindkaldelser i 2012 og 2013. Det beløb, der anmodes om, skal også ses på baggrund af, at en del forfinansieringer fra 2012 blev udskudt, hvilket yderligere øger behovet i 2013. Beløbene er beregnet ud fra den antagelse, at den "Schengen-reserve", der er opført på 2013-budgettet, vil blive frigivet, således at bevillingerne til denne reserve bliver disponible.

Sikkerhed og beskyttelse af frihedsrettigheder: 14,5 mio. EUR

Den forhøjelse af betalingsbevillingerne, der anmodes om til Forebyggelse, beredskab og konsekvensstyring i forbindelse med terrorisme og Forebyggelse og bekæmpelse af kriminalitet, skal dække de ajourførte behov for mellemliggende og endelige betalinger i forbindelse med tilskud og kontrakter fra 2011 og 2012 samt forfinansieringsbetalinger i forbindelse med projektindkaldelser i 2012 og 2013. Beløbene er beregnet ud fra den antagelse, at "Schengen-reserven" vil blive frigivet, således at bevillingerne til denne reserve bliver disponible.

Andre programmer og aktioner: 6,35 mio. EUR

Revurderingen af betalingsbehovene for 2013 har, også i lyset af den faktiske gennemførelse i 2012, bekræftet, at de beløb, der blev anmodet om i forslaget til ændringsbudget til Schengen-Informationssystemet (SIS) og Prince — et område med frihed, sikkerhed og retfærdighed, holder stik. Med hensyn til SIS-II er det beløb, der anmodes om, beregnet ud fra den antagelse, at den reserve, der er oprettet til viderudvikling af programmet og uddelegering af opgaver til eu.LISA , vil blive frigivet, så bevillingerne i reserven bliver disponible.

4.5. Udgiftsområde 3b – Unionsborgerskab

Under udgiftsområde 3b anmodes der om en forhøjelse på i alt 15,15 mio. EUR, der fordeler sig således:

Budgetpost || Udgiftsområde || Betalinger (mio. EUR)

09 02 06 || Forberedende foranstaltning — Erasmus for journalister || 0,150

15 04 44 || Kulturprogrammet (2007-2013) || 3,500

15 04 66 01 || Media 2007 — Støtteprogram for den europæiske audiovisuelle sektor || 2,500

17 03 06 || Unionens handlingsprogram for sundhed || 9,000

I alt || 15,150

Den forhøjelse af betalingsbevillinger, der anmodes om til udgiftsområde 3b, drejer sig om Kultur-, Medie- og Sundhedsprogrammerne. For Kultur- og Medie-programmerne skyldes det især mangelen på betalingsbevillinger i 2012, der har bevirkede, at forfinansieringerne måtte udskydes til 2013. For Medie-programmernes vedkommende er de endelige rapporter indgået hurtigere end oprindeligt forventet, hvilket afspejler en hurtigere projektgennemførelse. Endelig stemmer den forhøjelse, der anmodes om for Sundhedsprogrammet, overens med den høje gennemførelsesgrad i 2012, som vidner om programmets betydelige absorptionskapacitet.

4.6. Udgiftsområde 4 - EU som global partner

Under udgiftsområde 4 anmodes der om en forhøjelse på i alt 489,5 mio. EUR, der fordeler sig således:

Budgetpost || Udgiftsområde || Betalinger (mio. EUR)

04 06 01 || Instrument til førtiltrædelsesbistand (IPA) — udvikling af menneskelige ressourcer || 35,500

13 05 02 || Instrument til førtiltrædelsesbistand (IPA) — komponent til regional udvikling || 127,000

13 05 03 02 || Grænseoverskridende samarbejde og kandidatlandes/potentielle kandidatlandes deltagelse i strukturfondsfinansierede transnationale og interregionale samarbejdsprogrammer — bidrag fra udgiftsområde 4 || 7,000

19 04 01 || Det europæiske instrument for demokrati og menneskerettigheder (EIDHR) || 20,000

19 06 01 01 || Kriseberedskab (stabilitetsinstrument) || 42,000

19 06 02 01 || Aktioner inden for risikoreduktion og -beredskab i forbindelse med kemiske, nukleare og biologiske materialer eller agenser (stabilitetsinstrument) || 6,000

19 06 03 || Tværregionale aktioner på områderne organiseret kriminalitet, ulovlig handel, beskyttelse af kritiske infrastrukturer og trusler mod folkesundheden samt bekæmpelse af terrorisme (stabilitetsinstrument) || 5,000

19 08 01 01 || Finansielt samarbejde med Middelhavslandene inden for det europæiske naboskab og partnerskab || 10,000

19 08 01 02 || Finansiel bistand inden for det europæiske naboskab og partnerskab til Palæstina, fredsprocessen og UNRWA || 70,000

19 08 01 03 || Finansielt samarbejde med Østeuropa inden for det europæiske naboskab og partnerskab || 35,000

19 09 01 || Samarbejde med udviklingslandene i Latinamerika || 20,000

19 10 01 01 || Samarbejde med udviklingslande i Asien || 10,000

20 02 03 || Handelsstøtte — multilaterale initiativer || 2,000

21 03 01 || Ikke-statslige udviklingsaktører || 10,000

21 03 02 || Lokale myndigheder i udviklingssamarbejde || 7,000

21 05 02 || Global fond til bekæmpelse af hiv/aids, tuberkulose og malaria || 5,000

21 06 02 || Forbindelser med Sydafrika || 10,000

22 02 07 01 || Regionale og horisontale programmer || 22,000

23 02 01 || Humanitær bistand || 43,000

23 02 02 || Fødevarebistand || 3,000

I alt || 489,500

Førtiltrædelsesinstrumentet (IPA): 191,5 mio. EUR

Anmodningen om en forhøjelse af betalingsbevillinger til IPA-programmerne (Udvikling af menneskelige ressourcer, Regional udvikling og Grænseoverskridende samarbejde) skyldes især det store antal uindfriede betalingsanmodninger fra 2012 og de opdaterede skøn over de betalingsanmodninger, der kan ventes indgivet i 2013, bl.a. på grund af N+3"-reglen, på baggrund af de store nedskæringer af betalingsbevillinger, der blev foretaget i det vedtagne budget i forhold til budgetforslaget. Det beløb, der anmodes om i dette forslag til ændringsbudget, er beregnet på grundlag af den antagelse, at anmodningen om yderligere betalingsbevillinger til IPA-programmerne Udvikling i landdistrikter og Støtte til omstilling og institutionsopbygning i FÆB nr. 1/2013 (Kroatien) bliver godkendt.

Det europæiske naboskabs- og partnerskabsinstrument (ENPI): 115 mio. EUR

Anmodningen om en forhøjelse af betalingsbevillingerne til ENPI (Middelhavslandene, Palæstina og Østeuropa) skyldes hovedsagelig de store nedskæringer af betalingsbevillingerne til disse budgetposter, der blev foretaget i det vedtagne budget i forhold til budgetforslaget. Samtidig blev der på 2011- og 2012-budgetterne afsat yderligere forpligtelsesbevillinger som led i en forhøjelse af midlerne til disse budgetposter efter revisionen af den europæiske naboskabspolitik og ændringsskrivelse nr. 1/2012. Desuden blev der i disse år også indført nye programmer, især SPRING-programmet til støtte for partnerskaber, reformer og inklusiv vækst og EaPIC-programmet til støtte for integration og samarbejde under det østlige partnerskab. Behovet for betalingsbevillinger blev opdateret i januar 2013, som led i hovedsædets og delegationernes rapportering ved årets udgang. De aktuelle skøn over betalingsbehovet for 2013 er baseret på de mest konservative anmodninger fra delegationerne, og bevillingsudnyttelsen under naboskabsposterne har i de seneste to år ligget på 100 %. Hvis bevillingerne ikke forhøjes yderligere, vil der påløbe morarenter ved nogle af betalingerne. I andre tilfælde, f.eks. i forbindelse med større udbetalinger af budgetstøtte, vil der ikke påløbe renter, men det vil gå ud over partnerlandenes skrøbelige økonomier og skade vore politiske relationer med disse lande.

Instrumentet til finansiering af udviklingssamarbejde (DCI): 62,0 mio. EUR

Anmodningen om en forhøjelse af betalingsbevillingerne til DCI (hovedsagelig i relation til Latinamerika, Asien og Sydafrika samt Ikkestatslige udviklingsaktører og Lokale myndigheder i udviklingssamarbejdet) skyldes primært mangelen på betalingsbevillinger i 2012, der resulterede i, at mange betalinger måtte udskydes. Der er derfor flere programmer, der ventes at løbe tør for betalingsbevillinger i 3. kvartal 2013. Endelig skyldes anmodningen om en forhøjelse af betalingsbevillingerne til Den Globale Sundhedsfond hovedsagelig, at betalingsbevillingerne til dækning af bidragene til denne fond må stemme overens med forpligtelserne.

Stabilitetsinstrumentet (IfS): 53,0 mio. EUR

Anmodningen om en forhøjelse af betalingsbevillingerne til Stabilitetsinstrumentet skyldes hovedsagelig mangelen på betalingsbevillinger i 2012, der resulterede i, at betalinger på 10 mio. EUR måtte udskydes, og den betydelige nedskæring af betalingsbevillingerne i det vedtagne budget for 2013. De yderligere betalingsbevillinger, der anmodes om, skal bruges til at dække eksisterende kontraktlige forpligtelser over for eksterne partnere samt de betydelige obligatoriske forskudsbetalinger.

Det europæiske instrument for demokrati og menneskerettigheder (EIDHR): 20,0 mio. EUR

Anmodningen om en forhøjelse af betalingsbevillingerne til Demokrati og menneskerettigheder skyldes hovedsagelig mangelen på betalingsbevillinger i 2012, der førte til, at mange betalinger måtte udskydes. I begyndelsen i marts 2013 var 40 % af betalingsbevillingerne således allerede opbrugt, og programmet risikerer at løbe tør for betalingsbevillinger i 3. kvartal 2013.

Humanitær bistand: 46,0 mio. EUR

Anmodningen om en forhøjelse af betalingsbevillinger til Humanitær bistand og Fødevarebistand skyldes især, at betalingsbevillingerne på 2013-budgettet er 80 mio. EUR lavere end forpligtelsesbevillingerne, mens betalingsbehovet altid har ligget på tæt ved de 100 % af forpligtelsesbevillingerne, samt den øgede mængde af uindfriede forpligtelser ved udgangen af 2012. I begyndelsen af marts 2013 var 34 % af betalingsbevillingerne på det vedtagne 2013-budget således allerede opbrugt. Ved en forværring af større krisesituationer, f.eks. i Mali, Sahel, Syrien og Afrikas Horn, vil der desuden kunne opstå behov for at gøre brug af nødhjælpsreserven igen i 2013.

Andre programmer og aktioner: 2,0 mio. EUR

Anmodningen om en forhøjelse af betalingsbevillingerne til Handelsbistand skyldes primært, at der er behov for yderligere betalingsbevillinger til dækning af eksisterende og fremtidige forpligtelser på 2013-budgettet, i betragtning af de store nedskæringer i betalingsbevillingerne på det vedtagne budget i forhold til budgetforslaget.

5. Konklusioner

Revurderingen af betalingsbehovene på 2013-budgettet har vist, at der mangler et større beløb i betalingsbevillinger, nærmere betegnet 11,2 mia. EUR. Efter dette FÆB nr. 2/2013 ventes de 14,8 mio. EUR, der fortsat er til rådighed inden for rammerne af betalingsloftet i den flerårige finansielle ramme for 2013, at kunne dække betalingsbehovene i forbindelse med en række indkomne ansøgninger om støtte fra EU's Solidaritetsfond. Efter en nærmere gennemgang af disse ansøgninger vil Kommissionen inden længe fremlægge et forslag til ændringsbudget i forbindelse med forslaget om anvendelse af Solidaritetsfonden.

6. Sammenfattende oversigt opdelt efter udgiftsområderne i den finansielle ramme

Finansiel ramme Udgiftsområde/underområde || Den reviderede finansielle ramme for 2013 || Budget 2013 (inkl. FÆB 1/2013) || FÆB 2/2013 || Budget 2013 (inkl. FÆB 1-2/2013)

FB || BB || FB || BB || FB || BB || FB || BB

1. BÆREDYGTIG VÆKST || || || || || || || ||

1a Konkurrenceevne for vækst og beskæftigelse || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095

Margen || || || 1 849 709 || || || || 1 849 709 ||

1b Samhørighed for vækst og beskæftigelse || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736

Margen || || || 15 950 963 || || || || 15 950 963 ||

I alt || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831

Margen[4] || || || 17 800 672 || || || || 17 800 672 ||

2. BESKYTTELSE OG FORVALTNING AF NATURRESSOURCER || || || || || || || ||

Heraf markedsrelaterede udgifter og direkte betalinger || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711

I alt || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961

Margen || || || 1 150 758 584 || || || || 1 150 758 584 ||

3. UNIONSBORGERSKAB, FRIHED, SIKKERHED OG RETFÆRDIGHED || || || || || || || ||

3a Frihed, sikkerhed og retfærdighed || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652

Margen || || || 262 172 800 || || || || 262 172 800 ||

3b Unionsborgerskab || 746 000 000 || || 738 364 000 || 639 099 615 || || 15 150 000 || 738 364 000 || 654 249 615

Margen || || || 7 636 000 || || || || 7 636 000 ||

I alt || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267

Margen || || || 269 808 800 || || || || 269 808 800 ||

4. EU SOM GLOBAL PARTNER || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260

Margen[5] || || || 275 996 289 || || || || 275 996 289 ||

5. ADMINISTRATION || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740

Margen[6] || || || 750 309 260 || || || || 750 309 260 ||

6. KOMPENSATIONER || 75 000 000 || || 75 000 000 || 75 000 000 || || || 75 000 000 || 75 000 000

Margen || || || || || || || ||

I ALT || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059

Margen[7][8] || || || 2 464 673 605 || 11 240 012 145 || || || 2 464 673 605 || 14 770 941

[1] EUT L 298 af 26.10.2012, s. 1.

[2] EUT L 66 af 8.3.2013, s. 1.

[3] COM(2013) 156.

[4] Den Europæiske Fond for Tilpasning til Globaliseringen (EGF) er ikke medregnet ved beregning af marginen under udgiftsområde 1a (500 mio. EUR).

[5] 2013-marginen for udgiftsområde 4 omfatter ikke bevillingerne til Nødhjælpsreserven (264,1 mio. EUR).

[6] Ved beregning af marginen inden for udgiftsområde 5 er der taget hensyn til et beløb på 86 mio. EUR fra personalets bidrag til pensionsordningen, jf. fodnote (1) i den finansielle ramme for 2007-2013.

[7] I den samlede margen for forpligtelser er ikke medregnet bevillingerne til EGF (500 mio. EUR), nødhjælpsreserven (264,1 mio. EUR) og personalets bidrag til pensionsordningen (86 mio. EUR).

[8] I den samlede margen for betalinger er ikke medregnet bevillingerne til nødhjælpsreserven (80 mio. EUR) og personalets bidrag til pensionsordningen (86 mio. EUR). million).